**Alsó- Tisza-menti Önkormányzati Társulás**





**Feladatellátó jegyzőjétől**

Csanyteleki Polgármesteri Hivatal Vezetőjétől

6647 Csanytelek, Volentér János tér 2. sz. Tel.: 63 / 578–510 Fax: 63 / 578-517, e-mail: [atmot@csanytelek.hu](mailto:atmot@csanytelek.hu)

A/29-24/2023.

**E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa**

**2023. augusztusi ülésére**

**Tárgy:** *Gondozási Központ Rózsafüzér Szociális Otthon (Tömörkény, Ifjúság u. 8. sz.) alapító okirata módosítása*

**Tisztelt Társulási Tanács!**

Tájékoztatom Önöket arról, hogy a Gondozási Központ Rózsafüzér Szociális Otthon intézményében hatósági ellenőrzést tartott idén júliusban a Csongrád-Csanád Vármegyei Kormányhivatal Hatósági Főosztálya Szociális és Gyámügyi Osztálya, ahol több olyan rendelkezés végrehajtását írta elő az intézmény fenntartója számára, amely nem tűr halasztást. Ilyen észrevétel, hogy *az adott intézményben a bentlakásos ellátást igénybe-vevő ellátottak száma 60 napon túl meghaladta az engedélyezett létszámot.* A szociális igazgatásról és a szociális ellátásokról szóló 1993. évi III. törvény (a továbbiakban: Szoctv.) 92/K. § (5) bekezdés b) pontja akként rendelkezik, hogy az adott intézményben az *ellátottak száma egyetlen napon sem haladhatja meg a bentlakásos intézmény szolgáltatói nyilvántartásba véglegessé vált döntésével bejegyzett főhelyszám 105 %-át, éves átlagban pedig a 100 %-át.*

Időközben a Magyar Államkincstár Csongrád-Csanád Vármegyei Igazgatósága által lefolytatott hatósági ellenőrzése során feltárta – a rendelkezésére álló nyilvántartásból -, hogy a tárgyi intézményben éves átlagban 56 fő ellátott számára nyújtott ellátást az intézmény, ezért + 1 ellátott számára központi költségvetésből járó támogatás összege lehívását tette lehetővé.

Tekintettel arra, hogy az intézmény engedélyezett férőhelyszáma 55 fő, melynek emeléséhez szükséges személyi és tárgyi feltételek hiányában nincs esély a férőhelyszám bővítésének engedélyezésére. Amennyiben továbbra is engedélytől eltérő ellátás folyik az intézményben, úgy annak több szankciója is lehet, melynek elkerülése érdekében fontos a többlet finanszírozási igényről való lemondás. Ezt azért kell ennyire részleteznem, mert a hatósági ellenőrzésre vonatkozó Kormányhivatali határozat olyan előírást fogalmazott meg, melynek teljesítéséhez – a fent írtak okán – nincs jogi megoldás, ezért az teljesítés nélkül marad.

Az intézmény *alapító okirata feladatmutatója szerint 49 fő szerepel a bentlakásos idős otthoni ellátást igénybe-vevő férőhelyek száma, melynek 55 főre való emeléséről döntött ugyan a fenntartó, de ennek a döntésnek való törzskönyvi nyilvántartáson való átvezettetésére nem került sor.* Ennek korrigálása érdekében javaslom a tárgyi előterjesztéshez 1. mellékletként az alapító okirat módosítását, a 2. mellékletként a módosításokkal egységes szerkezetbe foglalt alapító okirat áttekintését.

**Tisztelt Társulási Tanács!**

Indítványozom a tárgyi előterjesztés, annak határozati javaslata és 1.-2. melléklete változtatás nélküli elfogadását.

C s a n y t e l e k, 2023. augusztus 10.

Tisztelettel:

……………………………………….

Kató Pálné feladatellátó jegyző

**…./2023. (VIII. .. .) Atmöt határozat**

**Tárgy:** *Gondozási Központ Rózsafüzér Szociális Otthon (Tömörkény, Ifjúság u. 8. sz.) alapító okirata módosítása*

**H a t á r o z a t i javaslat**

1. Az Alsó-Tisza-menti Önkormányzati Társulás Társulási Tanácsa megtárgyalta a *Gondozási Központ Rózsafűzér Szociális Otthon*  alapító okirata módosításáról szóló előterjesztésében foglaltakat, figyelembe-vette az érintett Tagönkormányzat Képviselő-testülete által a Társulás Társulási Megállapodása V. Fejezete 12/f) pontja szerinti előzetes véleményét és ezen határozathoz 1. mellékletként csatolt módosító okiratot, 2. mellékletként csatolt egységes szerkezetbe foglalt alapító okiratot változtatás nélkül jóváhagyta, 2023. szeptember 1. napjával történő hatályba lépéssel.
2. A Társulás Társulási Tanácsa felhatalmazza a Társulás Társulási Tanácsa Elnökét a tárgyi határozat 1.) pontjában írt alapító okirat aláírására és a további szükséges intézkedések megtételére.
3. A Társulás Társulási Tanácsa felkéri a Társulás feladatellátó jegyzőjét, hogy a tárgyi dokumentumokat a Magyar Államkincstár Csongrád-Csanád Vármegyei Igazgatóságához nyújtsa be.

Végrehajtás határideje: lekésőbb 2023. augusztus 25.

Végrehajtásért felelős: Erhard Gyula Társulás Társulási Tanácsa Elnöke (okiratok aláírásáért)

Kató Pálné feladatellátó jegyző (okiratok Igazgatósághoz való beküldéséért)

Beszámolás határideje: végrehajtást követő soros ülésen

Határozatról értesítést kap:

* Magyar Államikincstár Csongrád-Csanád Vármegyei Igazgatósága (Szeged)
* Alsó- Tisza-menti Önkormányzati Társulás Társulási Tanácsa Elnöke és Tagjai (Székhelyükön)
* Kató Pálné feladatellátó jegyző és általa
* Gondozási Központ Rózsafűzér Szociális Otthon Vezetője (Tömörkény)
* Tóth Józsefné Adó- és Pénzügyi Iroda Vezetője (Helyben)
* Irattár

1. *melléklet a ../2023. (VIII. .. ..) Atmöt határozathoz*

Okirat száma: A/29-25/2023.

Módosító okirat

**A Gondozási Központ Rózsafüzér Szociális Otthon** **az Alsó- Tisza-menti Önkormányzati Társulás Társulási Tanácsa által 2023. 06. ... napján kiadott, A/29-17/2023. számú alapító okiratát az államháztartásról szóló 2011. évi CXCV. törvény 8/A. §-a alapján – a …/2023. (VIII. .. .) Atmöt határozatra figyelemmel - a következők szerint módosítom:**

1. **Az alapító okirat 4.3. pontjaiban az** „Idősek Otthona 49 fő – ebből 49 alapellátás” „ **szövegrész helyébe az** „Idősek Otthona 55 fő – ebből 55 fő alapszintű ellátást igénybe-vevő” **szöveg lép.**

Jelen alapító okiratot 2023. szeptember 1. napjától kell alkalmazni.

Kelt: Csanytelek, 2023. augusztus 10.

P..H.

Erhard Gyula

Alsó- Tisza-menti Önkormányzati Társulás Társulási Tanácsa Elnöke

1. *melléklet a …/2023. (VIII. 25.) Atmöt határozathoz*

Okirat száma: A/29-26/2023.

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a Gondozási Központ Rózsafüzér Szociális Otthon alapító okiratát a következők szerint adom ki:**

**1. A költségvetési szerv  
megnevezése, székhelye, telephelye**

1.1. A költségvetési szerv

1.1.1. megnevezése: Gondozási Központ Rózsafüzér Szociális Otthon

1.2. A költségvetési szerv

1.2.1. székhelye: 6646 Tömörkény, Ifjúság utca 8.

1.2.2. telephelyei:

|  |  |  |
| --- | --- | --- |
|  | telephely megnevezése | telephely címe |
| 1 |  | 6646 Tömörkény, Petőfi utca 9/A. |
| 2 |  | 6646 Tömörkény, Szabadság tér 1. |

**2. A költségvetési szerv  
alapításával és megszűnésével összefüggő rendelkezések**

2.1. A költségvetési szerv alapításának dátuma: 2007. 07. 25.

2.2. A költségvetési szerv alapítására, átalakítására, megszüntetésére jogosult szerv

2.2.1. megnevezése: Alsó- Tisza-menti Önkormányzati Társulás

2.2.2. székhelye: 6647 Csanytelek, Volentér János tér 2.

2.3. A költségvetési szerv jogelőd költségvetési szervének

|  |  |  |
| --- | --- | --- |
|  | megnevezése | székhelye |
| 1 | Tömörkény Községi Önkormányzata | 6646 Tömörkény Ifjúság utca 8. |

**3. A költségvetési szerv irányítása, felügyelete**

3.1. A költségvetési szerv irányító szervének

3.1.1. megnevezése: Alsó- Tisza-menti Önkormányzati Társulás Társulási Tanácsa

3.1.2. székhelye: 6647 Csanytelek, Volentér János tér 2.

**4. A költségvetési szerv tevékenysége**

4.1. A költségvetési szerv közfeladata:

A költségvetési szerv a személyes gondoskodás keretébe tartozó szakosított ellátást, ápolást, gondozást nyújtó idősek otthonát, valamint szociális alapszolgáltatást működtet a szociális igazgatásról és szociális ellátásokról szóló 1993. évi III. törvényben, a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SzCsM rendeletben, valamint egyéb jogszabályok és a fenntartó és a Tömörkény Község Önkormányzata hatályos önkormányzati rendeletében szabályozott előírások szerint.

4.2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 873000 | Idősek, fogyatékosok bentlakásos ellátása |

4.3. A költségvetési szerv alaptevékenysége:

Időskorúak szakosított és szociális alapellátásai:

- Az étkeztetés keretében azoknak a szociális rászorultaknak a legalább napi egyszeri meleg étkezéséről kell gondoskodni, akik azt önmaguknak, vagy önmaguknak és eltartottjaik részére tartósan vagy átmeneti jelleggel nem képesek biztosítani.

- A nappali ellátás hajléktalan személyek és elsősorban a saját otthonukban élő tizennyolcadik életévüket betöltött, egészségügyi állapotuk vagy idős koruk miatt szociális és mentális támogatásra szoruló önmaguk ellátására részben képes személyek számára biztosít lehetőséget a napközbeni tartózkodásra, étkezésre, társas kapcsolatokra, és az alapvető higiéniai szükségletek kielégítésére.

- Házi segítségnyújtás keretében gondoskodik azokról a személyekről, akik otthonukban önmaguk ellátására saját erőből nem képesek és róluk nem gondoskodnak.

- Az idősek otthonában elsősorban azoknak a nyugdíjkorhatárt betöltött személyeknek az ápolását, gondozását végzik, akiknek egészségi állapota rendszeres gyógyintézeti kezelést nem igényel.

Mutatószámok:

* Idősek nappali ellátása
* nappali ellátás 70 fő
* Házi segítségnyújtás 18 fő
* Étkeztetés 40 fő
* Idősek Otthona **55 fő** - ebből **55 fő**  alapszintű ellátást igénybe-vevő

4.4. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 041233 | Hosszabb időtartamú közfoglalkoztatás |
| 2 | 102023 | Időskorúak tartós bentlakásos ellátása |
| 3 | 102024 | Demens betegek tartós bentlakásos ellátása |
| 4 | 102031 | Idősek nappali ellátása |
| 5 | 107051 | Szociális étkeztetés szociális konyhán |
| 6 | 107052 | Házi segítségnyújtás |

4.5. A költségvetési szerv illetékessége, működési területe:

*Alapszolgáltatás (idősek nappali ellátása, házi segítségnyújtás, étkeztetés) igénybevétele esetén:*

Tömörkény Község közigazgatási területe.

*Szakosított ellátás (Idősek otthona) igénybevétele esetén:*

Csongrád-Csongrád vármegye, Bács-Kiskun vármegye közigazgatási területe.

**5. A költségvetési szerv szervezete és működése**

5.1.A költségvetési szerv vezetőjének megbízási rendje: a Társulás Társulási Tanácsa a költségvetési szerv vezetőjét előzetes pályáztatási eljárás után határozott időtartamra, 5 évre nevezi ki, közalkalmazotti jogviszonyba, a közalkalmazottak jogállásáról szóló 1992. évi XXXIII. törvénynek a szociális ágazatban történő végrehajtásáról szóló 257/2000. (XII. 26.) Kormányrendelet alapján és a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SzCsM rendelete szerint. Az intézményvezető felett az egyéb munkáltatói jogokat a Társulás Társulási Tanácsa Elnöke gyakorolja.

5.2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | A közalkalmazottak jogállásáról szóló 1992. évi XXXIII. törvény |
| 2 | munkaviszony | Munka Törvénykönyvéről szóló 2012. évi I. törvény |

Az államháztartásról szóló törvény végrehajtásáról szóló 368/2011. (XII. 31.) Korm. rendelet 5. § (4) bekezdése alapján a Magyar Államkincstár nevében igazolom, hogy jelen alapító okirat módosításokkal egységes szerkezetbe foglalt szövege megfelel az alapító okiratnak a Gondozási Központ Rózsafüzér Szociális Otthon 2023. augusztus 10. napján kelt, 2023. szeptember 01. napjától alkalmazandó A/29-19/2023. okiratszámú módosító okirattal végrehajtott módosítása szerinti tartalmának.

Kelt: Szeged, 2023.

P.H.

Magyar Államkincstár